Яңы Ивановка ауылы башлыса 1910-1912 йылдарҙа Рәсәй империяһының Черниговский губернияһы, Суражский өйәҙенән килгән белорустарҙан барлыҡҡа килә. 1909 йылдарҙа Столыпин реформаларын индереү һөҙөмтәһендә Поленок Иван Иванович етәкселегендәге крәҫтиәндәр төркөмө үҙҙәре һәм туғандары өсөн Башҡортостандағы ерхужаларынан ер һатып ала. Төпләнгән урынды Иван Поленок исеме менән Ивановка утары тип атайҙар. 1940 йылғы архив мәғлүмәттәргә ярашлы, ауылда 311 кешенән торған 85 йорт иҫәпләнгән.